CELEX: 62009TN0132
Language: lt
Date: 2009-04-06 00:00:00
Title: Byla T-132/09: 2009 m. balandžio 6 d. pareikštas ieškinys byloje Epcos prieš VRDT — Epco Sistemas (EPCOS)

6.6.2009   
            
            
               LT
            
            
               Europos Sąjungos oficialusis leidinys
            
            
               C 129/19
            
         2009 m. balandžio 6 d. pareikštas ieškinys byloje Epcos prieš VRDT — Epco Sistemas (EPCOS)
   (Byla T-132/09)
   2009/C 129/33
   Kalba, kuria surašytas ieškinys: vokiečių
   
      Šalys
   
   
      Ieškovė: Epcos AG (Miunchenas, Vokietija), atstovaujama advokato L. von Zumbusch
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Epco Sistemas, SL (Constanti, Ispanija)
   
      Ieškovės reikalavimai
   
   
               —
            
            
               Panaikinti 2009 m. sausio 19 d. Antrosios apeliacinės tarybos sprendimą R 1088/2008-2.
            
         
               —
            
            
               Panaikinti 2008 m. gegužės 22 d. Protestų skyriaus sprendimą Nr. B 979 767 dėl protestuojančios šalies protesto ta apimtimi, kuria buvo patenkintas protestas dėl prekių „Neigiamojo temperatūrinio varžos koeficiento termistoriai“, „Teigiamojo temperatūrinio varžos koeficiento termistoriai“ ir „Davikliai“, ir visiškai atmesti protestą.
            
         
               —
            
            
               Priteisti iš atsakovės arba protestą pateikusios šalies bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: vaizdinis prekių ženklas EPCOS 6 ir 9 klasių prekėms (paraiška Nr. 4 133 799).
   Prekių ženklo ar žymens, kuriuo grindžiamas protestas, savininkas: Epco Sistemas, SL.
   
      Prekių ženklas ar žymuo, kuriuo grindžiamas protestas: Ispanijos vaizdinis prekių ženklas „E epco SISTEMAS“ 9 klasės prekėms.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 40/94 8 straipsnio 1 dalies b punkto ir 43 straipsnio 2 ir 3 dalių bei Reglamento (EB) Nr. 2868/95 (1) 19 taisyklės 3 dalies pažeidimas, nes prekių ženklas, kuriuo grindžiamas protestas, pastaruosius penkerius metus iki prašomo įregistruoti prekių ženklo paviešinimo nebuvo naudojamas ir yra galimybė supainioti minėtus prekių ženklus.
   
      (1)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, p. 1; 2004 m. specialusis leidimas lietuvių k., 17 sk., 1 t., p. 189).